Paris Gare de Lyon

i1i3i7i10i12i14i16i16i16i18 Dè Gare de Lyon, dütsch Lyoner Baanhof odder Pariser Südoschtbaanhof, ghört zu dè bedütendschtè Baanhööf z Europa un glychzitig zu dè Sehenswürdigkeitè vo Paris. Er lyt im 12. Arrondissement. Im Fèrnvokeer gön d Züüg vom Gare de Lyon TGV nõch Süd- un Südoschtfrankrych sowiè i dè Schwiz, nõch Südweschtdütschland un dõdemit Mittè i s Härz vu dè Alemannia, nõch Spanniè un gu Italiè . Denebbè bschtòt è Nachtzùgvobindig gu Venedig. S git Umschtygemöglichkeitè i d Pariser S-Baan-Züüg vo dè Linien A und D. I dè unterirdischè Métroschtation bschtön Vobindigè zuè dè Métrolinniè 1 un 14. Mit ca. 83 Mio. Bassagyr im Johr (227.000 bro Daag) ghört dè Lyoner Baanhof zuè dè drei vokeersreichschtè Pariser Bahnhööf. Gschichtè Dè Baanhof isch i dè Johr 1895-1902 vom Architèkt Marius Toudoire baut worrè. Als Bauherr isch s Ysèbaanunternämmè Compagnie Paris-Lyon-Méditerranée (PLM) uffdeèttè; dè Aalass isch d Wältuusschtellig im Johr 1900 gsi. Diè rych vozyrti Fassadè hèt è Längi vo ca. 100 m, dè drin integryrte Turm isch 64 m hoch. Zum Zitpunkt, wo mò-n fèrtig gschtellt hèt, hèt er übber 13 Baanschteig voduègt. I dè Johrè 1962-1972 isch dè Baanhof umbaut worrè. Am 27. Juni 1988 hèt sich è schwers Zùguglück abgschpillt, bi dèmm 56 Personè ums Läbbè chò un 57 voletzt worrè sin, wo-nè Zùg uugbrèmst i dè Baanhof y- un uff èn wartendè Zùg uffgfaarè isch. Dõdeby hèt sich vo allèm usègschtellt, dass es Notfallsischteem vom Lyoner Baanhof mangelhaft gsi isch, well s alli Weichè im Baanhof blockyrt hèt. Le Train Bleu Im Baanhofsgebäude git s è bekannts Restaurant Le Train Bleu (als. Dè Blaue Zùg) mit dè prunkvollè denkmòlgschütztè Dekoration uss dè Zit um 1900. S isch ebbèfalls vom Marius Toudoire entworfè worrè, diè 41 Bilder im Innerè sin bi 30 Mòler in Uffdraag gää worrè. D Themè vo dè Wandmòlereiè sin vo allem d Städt un Regionè, wo s Bahnnetz vo dè Gsellschaft PLM früèner mit Paris vobundè hèt - zu sellènè ghört au d Tendabaan. Bsunders rych uusgschtattet sin dè Goldene Saal (er isch 18,5 m lang, 9 m breit un 11 m hoch) un dè Große Saal (er isch 26 m lang, 13 m breit und 11 m hoch). Literadur Julia Droste-Hennings, Thorsten Droste, Paris, DuMont Volaag 2003, ISBN 3-7701-6090-8 (S. 338) Paris. Die schönsten Restaurants, DuMont Volaag Kölle 1994, ISBN 3-7701-3300-5 (S. 227-235) Karen Bowie (Hg.), Les grandes gares parisiennes au XIXe siècle, Paris 1984, ISBN 2-905118-01-6 (drin au: Pauline Prevost-Marcilhacy, „Le décor du Buffet de la Gare de Lyon“, S. 144-158) Einzelnõchwys Weblinggs Baanhofsinfo vo dè SNCF Paris Gare de Lyon. In: Structurae. Restaurant Le Train Bleu (en, fr)